Índex
Títol
Contingut

No re

Joan Josep Camacho Grau

Dístic

Primera publicació: abril 2007

http://badosa.com/p176

a una desconeguda

i perquè s’entengui

de l’u al deu

U

digue’m

què passa

si m’has canviat

de dalt a baix

si m’has lligat

de mans i peus

si m’has fet creure

el teu esclau

què passa

digue’m

DOS

passa

que no sóc lliure

de fer cap pas

que no puc moure’m

sense el teu permís

que no sóc jo

l’únic que ha canviat

passa

TRES

passarà

que faré l’imbècil

que em faré salvatge

que ja no faré res

passarà

QUATRE

no sé

si és amor

o dimoni

no sé

CINC

i què

si no

ho sé?

SIS

ha passat

que sense rumb

perduda anaves

que has trucat

a la meva porta

que tu seràs en mi

al llarg de la nit

ha passat

SET

cal fer-ne comentari

d’aquesta sense raó

d’aquesta malaltia

d’aquesta follor

d’aquesta follia

cal fer-ne anotació

VUIT

perquè

no hi hagi compromisos

perquè

no hi hagi mals entesos

perquè

tot continuï igual

pel carrer

ens creuarem

sense voler-nos

veure més

ni mai

NOU

si és

un no

re què

farem?

DEU

morir

de mals

d’amor

farem!